จุฑาธิป ซิวแชมป์น่องเหล็กไครทีเรียม จันทร์เพ็ง คว้าถ้วยคิงส์คัพ 
เจ้าบีช จุฑาธิป มณีพันธ์ สุดแกร่งเร่งสปีดเข้าเส้นคว้าแชมป์สนามสุดท้ายประเภททั่วไปหญิง การแข่งขันจักรยานถนน (ไครทีเรียม) ชิงแชมป์ประเทศไทย ประจำปี 2559 เก็บคะแนนสะสมชิงถ้วยพระราชทาน คิงส์คัพ ขณะที่ เจ้าจันทร์ จันทร์เพ็ง นนทะสิน เข้าเป็นอันดับ 2 แต่คะแนนรวมนำโด่งคว้าถ้วยพระราชทานไปครองการแข่งขันจักรยานถนน (ไครทีเรียม) ชิงแชมป์ประเทศไทย ประจำปี 2559 เก็บคะแนนสะสมชิงถ้วยพระราชทาน คิงส์คัพ เป็นการแข่งขันสนามที่ 5 ซึ่งเป็นสนามสุดท้าย,เมื่อวันที่ 3 ก.ค. 59 เป็นการแข่งขันจักรยานประเภทถนน (ไครทีเรียม) ณ อุทยานประวัติศาสตร์ศรีสัชนาลัย จ.สุโขทัย เป็นวันสุดท้ายของการแข่งขัน ซึ่งมีนักปั่นลงแข่งขันกันเป็นจำนวนมากถึง 400 คน ซึ่งถือเป็นจำนวนนักแข่งที่มากที่สุด ส่วนการแข่งขันจักรยานถนน ประเภทไครทีเรียม เป็นการแข่งขันเก็บคะแนน โดยทุกรอบที่ปั่นเข้าเส้นชัย อันดับ 1 จะได้ 1 คะแนน และทุกรอบสปรินต์ จะได้ 3 คะแนน หลังจาก 4 สนาม ที่ผ่านมา นักปั่นในแต่ละรุ่นทำคะแนนสะสมไว้สูสีกัน ซึ่งหลายรุ่นต้องมาชิงดำแย่งแชมป์ประเทศไทยกันในสนามนี้,ในรุ่นทั่วไปหญิงที่ เจ้าจันทร์ ร้อยโทหญิง จันทร์เพ็ง นนทะสิน สังกัดสำนักงานปลัดกระทรวงกลาโหม เจ้าของเหรียญเงินซีเกมส์ ครั้งที่ 28 ทำคะแนนสะสม 4 สนามจ่อแชมป์ประจำปี 2559 เมื่อเกมการแข่งขันเริ่มขึ้น นักปั่นในกลุ่มต่างไม่ให้ใครหนีออกจากกลุ่ม ผ่านไปเพียงหนึ่งรอบ จันทร์เพ็ง พร้อมน้องร่วมทีมอย่าง เจ้าบีช จุฑาธิป มณีพันธ์ เจ้าของเหรียญทองซีเกมส์ 28 และกำลังฟิตซ้อมร่างกายเตรียมลุยโอลิมปิก 2016 หาจังหวะหนีออกจากกลุ่ม และ เจ้าแพร เพชรดารินทร์ สมราช นักปั่นทีมชาติ สังกัดอินฟินิท ตามมาด้วย,จากนั้นก็ผลัดนำกันมา โดยจันทร์เพ็งพยายามสปรินต์เก็บคะแนนในการเข้าเส้นชัยแต่ละรอบ ผลปรากฏว่า เจ้าบีช ที่ฟิตซ้อมสปรินต์มาอย่างดี สปรินต์เก็บแต้มคว้าแชมป์สนามสุดท้ายมาครองได้สำเร็จ แต่คะแนนสะสม 5 สนาม ตกเป็นของจันทร์เพ็ง 2 สนามติด ครองถ้วยพระราชทานคิงส์คัพ รุ่นทั่วไปหญิงได้ ทำคะแนนสะสม 52 คะแนน ในขณะที่ เจ้าบีช จุฑาธิป มณีพันธ์ เข้ามาเป็นอันดับ 1 ประจำสนาม 5 เก็บเพิ่มอีก 20 คะแนน รวมคะแนนสะสม 50 คะแนน อันดับที่ 3 เพชรดารินทร์ สมราช 37 คะแนน,ส่วนแชมป์ประเทศไทยในการแข่งขันถนน (ไครทีเรียม) ดังนี้ รุ่นยุวชนชาย 1.นพชัย กล้าหาญ รวม 40 คะแนน, รุ่นอายุ 50 ปีขึ้นไปชาย 1. ร.ต.ท.ธนกร วัฒนปรีดา รวม 60 คะแนน, รุ่นเยาวชนหญิง 1.กัญญารัตน์ เกษทองหลาง รวม 51 คะแนน, รุ่นเยาวชนชาย 1.ธนาคาร ไชยยาสมบัติ รวม 42 คะแนน, รุ่นทั่วไปชาย 1.นวุติ ลี้พงษ์อยู่ รวม 41 คะแนน, รุ่นทั่วไปหญิง 1.ร.ท.หญิง จันทร์เพ็ง นนทะสิน รวม 52 คะแนน, รุ่นอายุ 30-39 ปีชาย 1.จ.ท.โอกาส บัวลอย รวม 54 คะแนน, รุ่นอายุ 40-49 ปีชาย 1.พ.อ.อ.มานะชัย เดชาสิริบูรณ์ รวม 43 คะแนน, รุ่นอายุไม่เกิน 23 ปี พีรพงศ์ ลาดเงิน รวม 48 คะแนน
เจ้าบีช จุฑาธิป มณีพันธ์ สุดแกร่งเร่งสปีดเข้าเส้นคว้าแชมป์สนามสุดท้ายประเภททั่วไปหญิง การแข่งขันจักรยานถนน (ไครทีเรียม) ชิงแชมป์ประเทศไทย ประจำปี 2559 เก็บคะแนนสะสมชิงถ้วยพระราชทานคิงส์คัพ ขณะที่ เจ้าจันทร์ จันทร์เพ็ง
จุฑาธิป มณีพันธ์,จันทร์เพ็ง นนทะสิน,จักรยานประเภทถนน,ไครทีเรียม,ถ้วยพระราชทานคิงส์คัพ,อุทยานประวัติศาสตร์ศรีสัชนาลัย,สุโขทัย,การแข่งจักรยาน